У Вікіпедыі ёсць артыкулы пра іншых асоб з прозвішчам Савіцкі.

Файл:Jan Zbazyna 1.jpgЯн Збажына
Файл:Jan zbazyna vodkladka.webpВодкладка зборніка
Ян Збажына
**Ян Збажына**, сапраўднае імя **Іван Мікалаевіч Савіцкі** (31 сакавіка 1964, Баранавічы — 10 лютага 2011, Брэст) — беларускі паэт і празаік, грамадскі дзеяч.

Скончыў гістарычны факультэт ГрДУ (1993). Працаваў выкладчыкам грамадска-гістарычных дысцыплін у школах і ВНУ г. Баранавічы. Заснавальнік маладзёжнага і скаўцкага руху ў г. Баранавічы. Таксама займаўся журналістыкай, адзін з заснавальнікаў Баранавіцкага філіяла БАЖ.

Аўтар кнігі твораў «Пыл саркафагаў» (2004), зборніка паэзіі (бібліятэчка часопіса «Маладосць»). Друкаваўся ў зборніках «Агледзіны» (1998), «Паэзія Берасцейшчыны „Дзядзінец"» (1999). Таксама, асобныя творы Я. Збажыны — апавяданні, афрызмы, версэты, вершы, танка, хоку, эсэ — друкаваліся ў баранавіцкіх газетах «Наш край», «Шаг», «Інтэкс-прэс», газеце ТБМ «Наша слова», у Брэсцкай абласной газеце «Заря», у Беластоцкім штотыднёвіку «Ніва», газеце «Літаратура і мастацтва» (афарызмы, 1998), часопісах «Першацвет» (1994), «Бярозка» (1995), «Маладосць» (1995), «Полымя» (1997), «Дзеяслоў» (2006), літаратурным альманаху «Святліца» (2000, 2006; Баранавічы), два вершы — «Гербарый» і «Начныя матылі» — у альманаху «Жырандоля» (2009; Брэст).

Як згадвае Алесь Аркуш:

> 
> У вершах Збажыны ёсць такія дасягненні, якія сапраўды сталіся набыткам беларускай паэзіі. Гэта ягоныя эксперыменты з вершаванай формай. Бадай цяжка якога-небудзь іншага беларускага паэта з яго пакалення паставіць з Янам поруч у гэтай справе — хіба што Юрася Пацюпу. Збажына пісаў і ўжо добра засвоеныя нашай паэзіяй санэты, трыялеты, танка, хокку, але і досыць экзатычныя візуальныя вершы — гэта калі вершаваныя радкі ўтвараюць нейкую графічную выяву, або раўналежныя вершы — калі паэтычная думка раскладаецца на два вектары, з дапамогай розных ракурсаў і сэнсавых алюзій утвараючы своеасаблівы аб’ёмны паэтычны эфект.
> 
> 
> 

Захаваліся відэазапісы с удзелам паэта, у тым ліку інтэрв’ю тэлекампаніі «IntexTV».

Крыніцы
-------

1. ↑  Памёр Ян Збажына (Савіцкі)  (бел.). *Наша Ніва*. Праверана 20 студзеня 2024.
2. ↑  Пыл саркафагаў  (бел.). *Беларуская Інтэрнэт-Бібліятэка Kamunikat.org*. Праверана 21 студзеня 2024.
3. ↑  Дзеяслоў 24  (бел.). *Беларуская Інтэрнэт-Бібліятэка Kamunikat.org*. Праверана 21 студзеня 2024.
4. ↑  Ян Збажына (№24) **(нявызн.)**. *dziejaslou.by*. Праверана 21 студзеня 2024.
5. ↑  Святліца 2000  (бел.). *Беларуская Інтэрнэт-Бібліятэка Kamunikat.org*. Праверана 21 студзеня 2024.
6. ↑  Святліца 2006  (бел.). *Беларуская Інтэрнэт-Бібліятэка Kamunikat.org*. Праверана 21 студзеня 2024.
7. ↑  Жырандоля № 2, 2009  (бел.). *Беларуская Інтэрнэт-Бібліятэка Kamunikat.org*. Праверана 21 студзеня 2024.
8. ↑  Паэт Ян Збажына. "Снег". 07.02.2004г.(нявызн.). Праверана 21 студзеня 2024.
9. ↑  Ян Збажына. Інтэрв’ю тэлеканалу "Intex" г.Баранавічы. 04.02.2005г.(нявызн.). Праверана 21 студзеня 2024.

Літаратура
----------

* *Каско А.* Самакаштоўнасць хараства // «Заря». 1996, 12 снеж.;
* Памёр Ян Збажына (Савіцкі) // «Наша Ніва»: Літаратура. 2011, 11 лют. 11:55

Спасылкі
--------

* Паэт Ян Збажына. "Снег". 07.02.2004г.(нявызн.). Праверана 21 студзеня 2024.
* Ян Збажына. Інтэрв’ю тэлеканалу "Intex" г.Баранавічы. 04.02.2005г.(нявызн.). Праверана 21 студзеня 2024.

|  |  |
| --- | --- |
| ⚙️   Нарматыўны кантроль | БАП: 152390 |